সুষ্ঠু নির্বাচন হলে তাবিথ বিপুল ভোটে জয়ী হবেন: মির্জা ফখরুল
অবাধ সুষ্ঠু নির্বাচন হলে তাবিথ আউয়াল অবশ্যই বিপুল ভোটে বিজয়ী হবেন বলে মন্তব্য করেছেন বিএনপির মহাসচিব মির্জা ফখরুল ইসলাম আলমগীর। 







সোমবার সকালে ঢাকা উত্তর সিটি নির্বাচনে বিএনপির মেয়র প্রার্থী তাবিথ আউয়ালের নির্বাচনী প্রচারণায় অংশ নিয়ে মিরপুরের বায়তুল মোশাররফ জামে মসজিদের সামনে সংক্ষিপ্ত বক্তব্যে তিনি এ মন্তব্য করেন। 




মির্জা ফখরুল বলেন, সিটি নির্বাচনে ঢাকাবাসীর মাঝে ধানের শীষের পক্ষে যে গণজোয়ার দেখতে পাচ্ছি তা অভূতপূর্ব।
তিনি বলেন, এই নির্বাচনকে দেশনেত্রী খালেদা জিয়ার মুক্তির জন্য ও গণতন্ত্রের মুক্তির জন্য আমরা চ্যালেঞ্জ হিসেবে নিয়েছি। জনগণকে সম্পৃক্ত করতেই আমরা নির্বাচনে অংশ নিয়েছি। 
‘আমরা বিশ্বাস করি– জনগণ যদি সংগঠিত হয়, খালেদা জিয়া ও গণতন্ত্র এবং ঢাকাবাসী নাগরিক অসুবিধা থেকে মুক্তি পাবেন। তাবিথ আউয়াল যে কর্মসূচি নিয়েছেন তাতে জনগণ একত্রিত হবেন।’
ইসির সমালোচনা করে বিএনপি মহাসচিব বলেন, নির্বাচন কমিশন তাদের দায়িত্ব সঠিকভাবে পালন করতে পারেনি। নির্বাচনের তারিখ পরিবর্তন তারই প্রমাণ। তাদের আগেই উচিত ছিল পূজার দিন দেখে তারিখ ঠিক করা। এর আগেও জাতীয় নির্বাচনে তারা এমন ঘটনা ঘটিয়েছেন।

অবাধ সুষ্ঠু নির্বাচন হলে তাবিথ আউয়াল অবশ্যই বিপুল ভোটে বিজয়ী হবেন বলে মন্তব্য করেছেন বিএনপির মহাসচিব মির্জা ফখরুল ইসলাম আলমগীর।